חברי המשלחת
תג המשלחת
**משלחת מס' 28** (באנגלית: **Expedition 28**) הייתה משלחת לתחנת החלל הבין-לאומית שפעלה מ-23 במאי 2011 ועד ל-16 בספטמבר 2011. מפקד המשלחת היה אנדריי בוריסנקו מרוסיה. פעילות המשלחת נמשכה 115 ימים.

הרכב המשלחת
-----------

| שם | תפקיד | חללית הגעה | 23.05–9.06.2011 | 9.06.2011–16.09.2011 | חללית חזרה | הערות |
| --- | --- | --- | --- | --- | --- | --- |
| רוסיהרוסיה אנדריי בוריסנקו | מפקד המשלחת | סויוז TMA-21 |  |  | סויוז TMA-21 | חבר משלחת מס' 27, מפקד משלחת מס' 28 |
| רוסיהרוסיה אלכסנדר סאמוקוטייב | מהנדס טיסה | סויוז TMA-21 |  |  | סויוז TMA-21 | מפקד טיסה סויוז TMA-21, חבר משלחת מס' 27 ו-28 |
| ארצות הבריתארצות הברית רון גאראן | מהנדס טיסה | סויוז TMA-21 |  |  | סויוז TMA-21 | חבר משלחת מס' 27 ו-28 |
| רוסיהרוסיה סרגיי וולקוב | מהנדס טיסה | סויוז TMA-02M |  |  | סויוז TMA-02M | חבר משלחת מס' 28 ו-29, מפקד טיסה של "סויוז TMA-02M" |
| ארצות הבריתארצות הברית מייקל פוסום | מהנדס טיסה | סויוז TMA-02M |  |  | סויוז TMA-02M | חבר משלחת מס' 28 ו-29 |
| יפןיפן סאטוסי פורוקבה | מהנדס טיסה | סויוז TMA-02M |  |  | סויוז TMA-02M | חבר משלחת מס' 28 ו-29 |

פעילות המשלחת
-------------

פעילות המשלחת החלה ב-23 במאי 2011 עם עזיבת חללית סויוז TMA-20 בה היה מפקד המשלחת מס' 27 דמיטרי קונדרטייב וחלק מצוותו. בשלב ראשון המשלחת כללה 3 אנשים שהיו חלק של משלחמת מס' 27.

ב-18 במאי לתחנת החלל הגיע מעבורת החלל אנדוור במסגרת משימה STS-134 (סטיבן לינדזי היה מפקד צוות). המשימה יועדה להביא אל תחנת החלל הבין-לאומית את המנשא הלוגיסטי EXPRESS 3, וגלאי AMS02. היא התחברה למודול "הרמוני". חברי צוות המעבורת ביצעו 4 פעמים פעילות חוץ-רכבית באורך כולל של כ-29 שעות. בסך הכול לתחנת החלל הועברו מצרכים וציודים רבים. המעבורת התנתקה מתחנת החלל ב-30 במאי 2011.

ב-9 ביוני לתחנת החלל הגיע חללית סויוז TMA-02M עם 3 חברי המשלחת החדשים.

ב-20 ביוני חללית אספקה ATV 2 שהייתה מחוברת למודול "זבזדה" התנתקה מתחנת החלל.

ב-23 ביוני לתחנת החלל התחברה חללית אספקה פרוגרס M-11M שהתחברה למודול "זבזדה". החללית הביאה כ-2,600 ק"ג אספקה. היא עזבה את תחנת החלל באוגוסט.

ב-10 ביולי לתחנת החלל הגיע מעבורת החלל אטלנטיס במסגרת משימה STS-135 (כריסטופר פרגוסון היה מפקד צוות). בהיותה המשימה האחרונה בתוכנית המעבורות, היא נוצלה להבאת כמות גדולה ככל האפשר של אספקה אל תחנת החלל. המעבורת נשאה בתא המטען שלה את המודול הלוגיסטי הרב תכליתי "רפאלו", הנושא בתוכו כ-4,300 קילוגרם של מטען. בנוסף, נשאה המעבורת רובוט הדגמה שנועד לבדוק טכנולוגיות לתדלוק לוויינים במסלול; חלקי חילוף לתחנת החלל; ולוויין זעיר עבור מחלקת ההגנה של ארצות הברית. ב-12 ביולי גאראן ופוסום ביצעו פעילות חוץ רכבית באורך של כ-6.5 שעות. הם התקינו ציודים נוספים בחלק החיצוני של תחנת החלל והעבירו לתא מטען של המעברות חלק פגום של מערכת ויסות חום אמריקאית. המעבורת התנתקה מתחנת החלל ב-19 ביולי 2011.

ב-3 באוגוסט וולקוב וסאמוקוטייב ביצעו פעילות חוץ רכבית באורך של כ-6.5 שעות. הם שינו מיקום של מנוף והתקינו ציוד נוסף בחלק החיצוני של תחנת החלל.

ב-23 באוגוסט מתחנת החלל התנתקה חללית אספקה פרוגרס M-11M שהייתה מחוברת למודול "זבזדה".

ב-24 באוגוסט בוצע שיגור של חללית אספקה פרוגרס M-12M. השיגור נכשל עקב תקלה בשלב השלישי של משגר. אספקה שכבר הייתה על סיפון תחנת החלל איפשרה תפקוד תקין של הצוות עד להגעת חללית אספקה חלופית שתכוננה לאוקטובר.

ב-16 בספטמבר סאמוקוטייב, בוריסנקו ורונלד גארן נכנסו לחללית סויוז TMA-21 וחזרו לכדור הארץ. אחריות על תחנת החלל עברה למשלחת מס' 29.

חברי המשלחת ביצעו מספר רב של ניסויים מדעים בתחומים שונים.

קישורים חיצוניים
----------------

ויקישיתוף מדיה וקבצים בנושא **משלחת מס' 28 לתחנת החלל הבין-לאומית** בוויקישיתוף
* תיאור פעילות באתר רוסקוסמוס
* מידע מאתר נאס"א
* פעילות משלחת מס' 28 בתחנת החלל הבין-לאומית
* פעילות חללית M-11M
* פעילות חללית M-12M
* פעילות חללית אספקה ATV 2

| תחנת החלל הבין-לאומית - משלחות |
| --- |
| 

|  |
| --- |
| 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 • 15 • 16 • 17 • 18 • 19 • 20 • 21 • 22 • 23 • 24 • 25 • 26 • 27 • 28 • 29 • 30 • 31 • 32 • 33 • 34 • 35 • 36 • 37 • 38 • 39 • 40 • 41 • 42 • 43 • 44 • 45 • 46 • 47 • 48 • 49 • 50 • 51 • 52 • 53 • 54 • 55 • 56 • 57 • 58 • 59 • 60 • 61 • 62 • 63 • 64 • 65 • 66 • 67 • 68 • 69 • 70 |

 |